CELEX: 62011CN0100
Language: et
Date: 2011-03-02 00:00:00
Title: Kohtuasi C-100/11 P: Helena Rubinsteini, L’Oréal 2. märtsil 2011 esitatud apellatsioonkaebus Üldkohtu (kolmas koda) 16. detsembri 2010 . aasta otsuse peale kohtuasjas T-345/08: Helena Rubinstein SNC, L’Oréal SA versus Siseturu Ühtlustamise Amet (kaubamärgid ja tööstusdisainilahendused)

14.5.2011   
            
            
               ET
            
            
               Euroopa Liidu Teataja
            
            
               C 145/12
            
         Helena Rubinsteini, L’Oréal 2. märtsil 2011 esitatud apellatsioonkaebus Üldkohtu (kolmas koda) 16. detsembri 2010. aasta otsuse peale kohtuasjas T-345/08: Helena Rubinstein SNC, L’Oréal SA versus Siseturu Ühtlustamise Amet (kaubamärgid ja tööstusdisainilahendused)
   (Kohtuasi C-100/11 P)
   2011/C 145/17
   Kohtumenetluse keel: inglise
   
      Pooled
   
   
      Apellandid: Helena Rubinstein SNC, L’Oréal SA (esindaja: advokaat A. von Mühlendahl)
   
      Teised menetlusosalised: Siseturu Ühtlustamise Amet (kaubamärgid ja tööstusdisainilahendused), Allergan, Inc.
   
      Apellantide nõuded
   
   
               —
            
            
               tühistada Üldkohtu 16. novembri 2010. aasta otsus liidetud kohtuasjades T-345/08 ja T-357/08;
            
         
               —
            
            
               jätta rahuldamata Allergan, Inc hagid tühistamisosakonna 28. märtsi 2007. aasta otsuse peale asjas 1118 C (Helena Rubinstein SNC, BOTOLIST) ja 4. aprilli 2007. aasta otsuse peale asjas 1120 C (L’Oréal SA, BOTOCYL);
            
         
               —
            
            
               mõista Euroopa Kohtu, Üldkohtu ja ühtlustamisameti apellatsioonikojas toimunud menetluse kulud välja Siseturu Ühtlustamise Ametilt.
            
         
      Väited ja peamised argumendid
   
   Apellant väidab, et vaidlustatud otsus tuleb tühistada järgmistel põhjustel:
   
                
            
            
               Üldkohus on rikkunud määruse (EÜ) nr 40/94 (1) artikli 52 lõiget 1 koosmõjus määruse nr 40/94 artikli 8 lõikega 5, kuna ta otsustas, et ühtlustamisametil oli õigus selles, et Allergan, Inc-i varasemad kaubamärgid on tuntud ja et vaidlustatud registreeringute kasutamine tähendaks varasemate kaubamärkide eristusvõime või maine ärakasutamist või kahjustamist.
            
         
                
            
            
               Üldkohus on rikkunud määruse (EÜ) nr 40/94 artiklit 115 koosmõjus komisjoni 13. detsembri 1995. aasta määruse (EÜ) nr 2868/95 (2), millega rakendatakse nõukogu määrus (EÜ) 40/94 ühenduse kaubamärgi kohta, (muudetud) artikli 1 eeskirja 38 punkti 2, kuna ta võttis arvesse tõendeid, mis ei olnud esitatud menetluskeeles.
            
         
                
            
            
               Üldkohus on rikkunud määruse nr 40/94 artiklit 63, kuna ta vaatas vaidlustatud otsused läbi ja kinnitas need väärate õiguslike nõuete alusel.
            
         
                
            
            
               Üldkohus on rikkunud määruse nr 40/94 artiklit 73, kuna ta otsustas, et vaidlustatud otsused ei ole tühised hoolimata piisavate põhjenduste puudumisest.
            
         
      (1)  Nõukogu 20. detsembri 1993. aasta määrus (EÜ) nr 40/94 ühenduse kaubamärgi kohta (EÜT 1994 L 11, lk 1; ELT eriväljaanne 17/01, lk 146).
   
      (2)  EÜT L 303, lk 1; ELT eriväljaanne 17/01, lk 189.